stanford-oval/wikipedia huggingface dataset:
Visitation

| Visitation Pekka Pohjola |
| --- | --- | --- |

Studioalbumin tiedot
 Äänitetty : tammi-helmikuu 1979
 Studio : Finnscandia-Studio
 Julkaistu: heinäkuu 1979   (1993 1. remasteroitu CD)   (2003 2. remasteroitu CD)   (6.7.2011 japanilainen CD)   (2015 LP:n uusintapainos)
 Formaatti: LP-levy (DIGLP 4 / SLLP 04)   C-kasetti (DIGMC 4)   CD-levy (220222 / MAR 95112 / 5050466-8805-2-9 / ARC-8047)
 Tuottaja(t): Pekka Pohjola   Tom Vuori
 Tyylilaji: fuusiojazz, progressiivinen rock
 Kesto: 31.14
 Levy-yhtiö: Oy Finnlevy Ab   : Love Kustannus Oy (1979)    Fazer Music (1993)   Warner Music ja WEA (2003 ja 2011)   Svart Records (2015)
 Levymerkki: Dig It   : Svenska Love Records (1979   Fazer Finnlevy (1993)   : Marquee (1993)   : Arcàngelo (2011)   Svart Records (2011)
Muut kannet
 Albumin takakansi.
Listasijoitukset
  Suomi: 30. (viikko, heinäkuu 1979)
Pekka Pohjolan muut julkaisut
| Keesojen lehto 1977 | Visitation 1979 | Kätkävaaran lohikäärme 1980 |
Visitation on muusikko Pekka Pohjolan neljäs sooloalbumi, joka julkaistiin heinäkuussa 1979. Se on Pohjolan ensimmäinen albumi, jonka nimi ja kappaleiden nimet ovat alkuperäisiltä nimiltään englanninkielisiä. 
Kappaleiden nimet kirjoitti Mike Oldfieldin Euroopan kiertueen kirjanpitäjä John Ayton.
Pohjolan mukaan Visitation-albumin sävellys "Try to Remember" oli hänen viimeinen yrityksensä tehdä soolokappale bassolle. Sen työnimi olikin "Bassokansanlaulu". Kuitenkin kappaleessa on merkittävä rooli myös jousisoittimilla.
Albumilla käytetään laajaa kokoonpanoa, myös Helsingin kaupunginorkesteria. Tämän albumin jälkeen Pohjola siirtyi levyttämään enemmän yhtyelevyjä, kunnes taas myöhemmin käytti laajempia kokoonpanoja.
Albumi oli tarkoitus tehdä Love Recordsille, mutta levy-yhtiö oli jo menossa konkurssiin, eikä pystynyt maksamaan soittajille palkkoja. Albumin julkaisi lopulta Finnlevy.
Albumi julkaistiin vuonna 1979 C-kasettina ja vinyylilevynä Dig Itin toimesta, vinyylinä Suomen lisäksi myös Ruotsissa Svenska Love Recordsin toimesta. Vuonna 1993 albumi julkaistiin suomalaisena sekä japanilaisena remasteroituna CD-painoksena. Vuonna 2003 julkaistiin uusi remasteroitu CD-painos Eurooppaan. Vuonna 2011 albumi julkaistiin uudelleen Japanissa. Vuonna 2015 Svart Records julkaisi uusintapainokset vinyylilevystä: 200 kappaleen rajoitetun painoksen läpinäkyvällä levyllä ja 300 kappaleen rajoitetun painoksen tavallisella mustalla levyllä.
Kappaleet

Kaikki kappaleet säveltänyt ja sovittanut Pekka Pohjola.
| --- | --- |
 A-puoli Strange Awakening – 5.11  Vapour Trails – 4.44  Image of a Passing Smile – 5.38 :  B-puoli Dancing in the Dark – 5.39   The Sighting – 3.32  Try to Remember – 7.10
Kokoonpano

Pekka Pohjola - basso, piano (kappaleessa "Strange Awakening") ja flyygeli (kappaleissa 2-5)
Vesa Aaltonen - rummut ja lyömäsoittimet (kappaleissa "Vapour Trails", "Image of a Passing Smile" ja "Dancing in the Dark")
Eero Koivistoinen - saksofoni (kappaleissa "Strange Awakening", "Image of a Passing Smile" ja "The Sighting")
Junnu Aaltonen - saksofoni (kappaleissa "Strange Awakening", "Image of a Passing Smile" ja "The Sighting")
Pekka Pöyry - sopraanosaksofoni (kappaleissa "Vapour Trails" ja "Dancing in the Dark", soolo sopraanosaksofonilla kappaleessa "Strange Awakening") ja saksofoni (kappaleissa 1-3 ja 5)
Teemu Salminen - saksofoni (kappaleissa "Strange Awakening", "Image of a Passing Smile" ja "The Sighting")
Olli Ahvenlahti - sähköpiano (kappaleessa "Vapour Trails"), basso (kappaleessa "Vapour Trails") ja flyygeli (kappaleessa "Try to Remember)
Seppo Tyni - kitara (kappaleissa 2-6)
Esko Rosnell - lyömäsoittimet (kappaleissa "Vapour Trails", "Image of a Passing Smile" ja "Dancing in the Dark")
Tom Bildo - tuuba (kappaleessa "Image of a Passing Smile") ja pasuunat (kappaleissa "Try to Remember")
Helsinki Philharmonic Orchestra - puhallinsoittimet ja sellot (kappaleisssa "Image of a Passing Smile" ja "Try to Remember", kapellimestarina Jorma Ylönen, kappaleessa "Try to Remember" orkesterinjohtajana Esko Linnavalli)
Markku Johansson - trumpetit (kappaleissa "Dancing in the Dark" ja "Try to Remember")
Aale Lindgren - oboe (kappaleessa "The Sighting")
Kokoonpano > Tuotanto

Tom Vuori - teknikko (Finnscandia-Studio) ja tuottaja (Finnlevy)
Risto Kurkinen - kansi
RAZ - lay-out
Robert Silverstein - vuoden 1993 CD-painoksen kansitekstit marraskuulta -93
Rogi Renwall - vuoden 1993 CD-painoksen masterointi (DER Digital Editing Room Oy)
Minerva Pappi - vuoden 2003 CD-painoksen 24-bittinen digitaalinen remasterointi (Finnvox)
Garret Hammond - vuoden 2015 LP-painoksen vinyylimasterointi (Orgone Studios)
Vladimir Ghika

Vladimir Ghika kantaa Romanian roomalaiskatolisten Pyhän sydämen lippua Paray-le-Monialissa Ranskassa vuonna 1917
Vladimir Ghika (1873 Konstantinopoli – 1954 Jilava, Romania) oli romanialainen diplomaatti. Hän kuoli vankilassa kommunismin uhrina, kun hän kieltäytyi luopumasta katolisesta uskostaan. Paavi julisti hänet autuaaksi vuonna 2013.
Ghika oli kääntynyt ortodoksista katoliseksi vuonna 1902, ja hänet vihittiin roomalaiskatoliseksi papiksi vuonna 1923. Hän luopui omaisuudestaan köyhien hyväksi ja auttoi koleran, tuberkuloosin ja maanjäristysten uhreja.
Romanian kommunistinen hallinto syytti häntä "Vatikaanin vakoojaksi", ja vankilassa häntä kidutettiin. Hän kuoli Jilavan vankilassa 1954.
Walid Muallem

Walid Muallem vuonna 2009
Walid Muhi Eddine Muallem (arab. وليد محيي الدين المعلم‎, Walīd Muḥyī ad-Dīn al-Mu‘allam; s. 13. tammikuuta 1941 Damaskos – 16. marraskuuta 2020) oli syyrialainen poliitikko ja diplomaatti. Hän toimi vuosina 2006–2020 Syyrian ulkoministerinä ja vuosina 2012–2020 varapääministerinä. Hän oli Syyrian Baath-puolueen jäsen.
Muallem sai kandidaatinarvon taloustieteessä Kairon yliopistosta vuonna 1963. Hän liittyi Syyrian ulkoministeriön palvelukseen vuonna 1964. Vuosina 1965–1975 hän työskenteli maansa suurlähetystöissä Tansaniassa, Saudi-Arabiassa, Espanjassa ja Isossa-Britanniassa. Tämän jälkeen hän toimi vuoteen 1980 saakka suurlähettilään tehtävissä Romaniassa ja vuosina 1990–1999 Yhdysvalloissa. Vuosina 2000–2005 Muallem toimi Syyriassa ulkoministerin avustajana ja vuosina 2005–2006 varaulkoministerinä. Syyrian ulkoministeriksi hän sai nimityksen helmikuussa 2006.
Elokuussa 2014 Muallem tarjosi Yhdysvalloille apua taistelussa Isistä vastaan ja piti kaikkia yhteistyön ulkopuolella tehtäviä ilmaiskuja aggressioina. Myöhemmin hän julisti Syyriassa toimineet Yhdysvaltain, Ranskan sekä Turkin joukot miehitysvalloiksi ja vaati näiden välitöntä poistumista maasta. Muallem syytti myös Israelia Bašar al-Assadin hallinnon vastaisen terrorismin sponsoroinnista.
Muallem oli naimisissa ja hänellä oli kolme lasta.
William James Sidis

William James Sidis vuonna 1914.
William James Sidis (1. huhtikuuta 1898 New York, Yhdysvallat – 1944) oli yhdysvaltalainen lapsinero ja matemaatikko, jolla väitetään olleen historian korkein älykkyysosamäärä. Hänen vanhempansa olivat venäjänjuutalaisia. Sidisin isä oli venäläisamerikkalainen psykologi Boris Sidis. William Sidis pääsi 11-vuotiaana opiskelemaan Harvardin yliopistoon ja valmistui viisi vuotta myöhemmin. Hän opetti hetken matematiikkaa Rice-instituutissa ja jätti jatko-opintonsa Harvardin oikeustieteellisessä kesken.
Sidis vetäytyi julkisuudesta jouduttuaan pidätetyksi sosialistien marssin yhteydessä. Hän kirjoitti pseudonyymillä useita kirjoja, työskenteli useissa eri töissä ja muutti kaupungista toiseen. Sidis joutui kuitenkin useiden lehtijuttujen kohteeksi, ja The New Yorkerissa vuonna 1937 julkaistu juttu musersi Sidisin, joka yritti pitää historiansa lapsinerona salassa. Sidis haastoi lehden oikeuteen yksityisyydensuojan rikkomisesta ja kunnianloukkauksesta ja sai sovittelussa 3 000 dollaria.
Lapsinerona opiskelemaan

William Sidis syntyi New Yorkissa 1898. Hänen isänsä Bodis oli tunnetu psykologi ja hänen äitinsä Sarah oli lääkäri. William James Sidis nimettiin yhdysvaltalaisen filosofin ja psykologin William Jamesin mukaan.
Sidis oli lapsinero, jonka väitetään osanneen jo kuusivuotiaana englantia, latinaa, ranskaa, saksaa, venäjää, hepreaa, turkkia ja armeniaa. Hän myös esitteli kahdeksanvuotiaana keinotekoisen kielen teoksessaan Book Of Vendergoord. Elämäkerturi Amy Wallacen mukaan Sidisin vanhemmat olivat varsin aggressiivisen sinnikkäitä ja uskoivat, että neron pystyy kasvattamaan. Sarah-äiti käytti perheen varoja kirjojen, karttojen ja muiden oppimisvälineiden ostamiseen.
Sidis kävi lähes koko peruskoulun kuudessa kuukaudessa ja aloitti high schoolin kahdeksanvuotiaana. Boris-isä yritti saada hänet vielä samana vuonna Harvardin yliopistoon, joka ei kuitenkaan halunnut ottaa Sidisiä sisään vielä ihan niin nuorena. Sidis hyväksyttiin lopulta opiskelemaan 11-vuotiaana, ja hän piti vuoden 1910 alussa jo luennon neliulotteisuudesta. Sidis suoritti 1914 alemman korkeakoulututkinnon arvosanalla cum laude.
Sidis opetti 1915–1916 matematiikkaa Rice-instituutissa ja aloitti sen jälkeen jatko-opinnot Harvardin oikeustieteellisessä. Hän jätti kuitenkin koulun kesken kolmantena opiskeluvuotenaan maaliskuussa 1919.
Eroon julkisuudesta

Sidis osallistui vappuna 1919 väkivaltaiseksi yltyneeseen sosialistien vappumarssiin. Hänet oli todennäköisesti laitettu marssin kärkeen tunnettuna henkilönä. Sidis sai tapahtumista syytteen, ja hänet tuomittiin 18 kuukaudeksi vankilaan mellakoinnista ja poliisin pahoinpitelystä. Hän kuitenkin pakeni vankilaa vanhempiensa luo. Hänen tuomionsa kumottiin 1923, kun hänen äitinsä kirjoitti poikansa olleen mieleltään epänormaalissa tilassa ja saavan nyt hoitoa parantolassa.
Sidis oli vangitsemisensa jälkeen vetäytynyt julkisuudesta, mutta jo vuonna 1924 lehdet alkoivat tehdä hänestä artikkeleita, kun hänet löydettiin tekevän toimistotyötä New Yorkissa. Sidis kuitenkin pyrki olemaan erossa julkisesta elämästä, muutti usein ja teki useita eri töitä sekä käytti eri salanimiä. Hän myös kirjoitti aktiivisesti, muun muassa 1 200 -sivuisen Yhdysvaltain historian. Hän keräili raitiovaunujen vaihtolippuja ja kirjoitti niistäkin kirjan. Sidis käytti ainakin kahdeksaa salanimeä, eivätkä hänen kirjansa saaneet laajaa julkisuutta.
Boston Sunday Advertiser teki Sidisistä vihamielisen jutun 1937 ja pian sen jälkeen myös The New Yorker. Jälkimmäiseen lehteen jutun kirjoitti salanimellä humoristi James Thurber. Hän kuvaa Sidisiä säälittävänä yksineläjänä, joka asui Bostonissa ja teki vähäpätöisiä töitä.
The New Yorkerin artikkeli musersi Sidisin, joka halusi pitää historiansa salassa lähes kaikilta. Hänellä oli vain joitakin läheisiä ystäviä, joille hän oli kertonut olleensa lapsinero. Hän haastoi heinäkuussa 1938 lehden kustantajan F-R Publishingin oikeuteen yksityiselämän loukkaamisesta ja kunnianloukkauksesta. Tuomari hylkäsi syytteen yksityiselämän loukkaamisesta, mutta The New Yorker maksoi 3 000 dollaria kunnianloukkausjutun sovitteluksi.
Sidis kuoli vuonna 1944 aivoverenvuotoon. Hänen siskonsa Helena väitti myöhemmin, että William olisi muutama vuosi ennen kuolemaansa tehnyt psykologilla älykkyystestin. Tuloksen mukaan Sidisin älykkyysosamäärä olisi ollut 250–300 eli korkeampi kuin kellään toisella. Väitteet Sidisin tuloksesta on kuitenkin myöhemmin kiistetty.
Walid Regragui

| 0 | 1 | 2 |
| --- | --- | --- |

Henkilötiedot
Syntymäaika: 23. syyskuuta 1975 (ikä 49)
Syntymäpaikka: Corbeil-Essonnes, Ranska
Pelipaikka: puolustaja
Pituus: 178 cm
Seura
Seura:  Marokko
Tehtävä: päävalmentaja
Junioriseurat
:  Corbeil-Essonnes
Seurat
| Vuodet | Seura | O (M) |
| 1997–1998 1998–1999 1999–2001 2001–2004 2004–2007 2007 2007–2009 2009 2010–2011 |  Corbeil-Essonnes  RC France  Toulouse  Ajaccio  Racing de Santander  Dijon  Grenoble  Moghreb de Tétouan  US Fleury-Mérogis |  17 (3) 37 (4) 72 (3) 25 (0) 12 (0) 39 (0) |
Maajoukkue
| 2001–2009 |  Marokko | 44 (1) |
Valmennusura
2012–2013 2022–:  Marokko (apuv.)  Marokko
 Seurajoukkueuran tilastot kattavat vain kansalliset sarjat.
| Mitalit> Maa:   Marokko.Miesten jalkapallo.AM-kilpailut  | Mitalit> Maa:   Marokko.Miesten jalkapallo.AM-kilpailut  | Mitalit> Maa:   Marokko.Miesten jalkapallo.AM-kilpailut  | Maa:   Marokko> Miesten jalkapallo. |
| --- | --- | --- | --- |
|  Hopeaa | Tunisia 2004 | Jalkapallo |  |
Hoalid Regragui myös Walid Regragui (s. 23. syyskuuta 1975 Corbeil-Essonnes, Ranska) on marokkolainen valmentaja ja entinen jalkapalloilija. Puolustajana pelannut Regragui vietti pääosan urastaan Ranskassa, jossa hänen paras saavutuksensa oli Ligue 2 mestaruus Ajacciossa. Regragui pelasi myös Espanjassa Racing de Santanderissa ja Marokossa Moghreb de Tétouanissa.
Regragui edusti maajoukkuetasolla Marokkoa, jonka paidassa hän pelasi ensimmäisen ottelunsa Egyptiä vastaan 28. tammikuuta 2001. Regragui edusti Marokkoa vuosien 2004 ja 2006 Afrikan-mestaruuskilpailuissa.
Valmennusuransa Regragui aloitti 26. syyskuuta 2012 Marokon maajoukkueen apuvalmentajana. Tämän jälkeen hän on toiminut valmentajana seurajoukkueissa. Elokuussa 2022 hänet nimitettiin Marokon maajoukkueen päävalmentajaksi. Hänen alaisuudessaan Marokko selviytyi MM-kilpailuissa 2022 alkulohkostaan jatkoon.
Elokuvavuosi 2014

Elokuvavuosi 2014 käsittelee vuoden 2014 aikana ensi-iltansa saaneita elokuvia ja elokuvamaailman merkittäviä tapahtumia.
Eniten tuottaneet elokuvat

| Sijoitus | Nimi | Studio | Maailmanlaajuinen tuotto |
| --- | --- | --- | --- |
| 1 | Transformers – Tuhon aikakausi | Paramount Pictures | 1 091 405 097 $ |
| 2 | Hobitti – Viiden armeijan taistelu | Warner Bros. | 955 119 788 $ |
| 3 | Guardians of the Galaxy | Marvel Studios | 774 176 600 $ |
| 4 | Maleficent – Pahatar | Walt Disney Pictures | 758 410 378 $ |
| 5 | Nälkäpeli – Matkijanärhi, osa 1 | Lionsgate | 752 100 229 $ |
| 6 | X-Men: Days of Future Past | 20th Century Fox | 748 121 534 $ |
| 7 | Captain America: The Return of the First Avenger | Marvel Studios | 714 766 572 $ |
| 8 | The Amazing Spider-Man 2 | Columbia Pictures | 708 982 323 $ |
| 9 | Apinoiden planeetan vallankumous | 20th Century Fox | 708 835 589 $ |
| 10 | Interstellar | Paramount Pictures / Warner Bros. | 672 720 017 $ |
Tapahtumia > Palkintogaaloja

BAFTA-gaala 2014
Golden Globe-gaala 2014
Oscar-gaala 2014
Screen Actors Guild Awards 2014
Primetime Emmy 2014
Tapahtumia > Elokuvajuhlia

Cannesin elokuvajuhlat 2014
Ensi-iltoja > Heinä–syyskuu

| Ensi-ilta | Nimi | Alkuperämaa | Näyttelijät & ohjaaja | Lähde |
| --- | --- | --- | --- | --- |
| 11. heinäkuuta | Apinoiden planeetan vallankumous |  Yhdysvallat | Matt Reeves (ohj.) Andy Serkis, Jason Clarke, Kodi Smit-McPhee, Gary Oldman, Keri Russell, Judy Greer, Toby Kebbell, Enrique Murciano, Kirk Acevedo |  |
| 11. heinäkuuta | Tähtiin kirjoitettu virhe |  Yhdysvallat | Josh Boone (ohj.) Shailene Woodley, Ansel Elgort, Sam Trammell, Laura Dern, Willem Dafoe |  |
| 1. elokuuta | Guardians of the Galaxy |  Yhdysvallat | James Gunn (ohj.) Chris Pratt, Zoë Saldaña, Dave Bautista, Vin Diesel, Bradley Cooper, Lee Pace, Michael Rooker, Karen Gillan, Djimon Hounsou, John C. Reilly, Glenn Close ja Benicio del Toro |  |
| 1. elokuuta | Kesäkaverit |  Suomi | Inari Niemi (ohj.) Anna Paavilainen, Iina Kuustonen, Minka Kuustonen, Pihla Viitala, Lauri Tilkanen, Matleena Kuusniemi, Sampo Sarkola, Eero Ritala, Milka Ahlroth, Aku Hirviniemi |  |
| 8. elokuuta | Teenage Mutant Ninja Turtles |  Yhdysvallat | Jonathan Liebesman (ohj.), Megan Fox, Will Arnett, William Fichtner, Pete Ploszek, Alan Ritchson, Jeremy Howard, Noel Fisher, Danny Woodburn |  |
| 15. elokuuta | The Expendables 3 |  Yhdysvallat | Patrick Hughes (ohj.) Sylvester Stallone, Jason Statham, Jet Li, Dolph Lundgren, Randy Couture, Terry Crews, Arnold Schwarzenegger, Mel Gibson, Harrison Ford, Wesley Snipes, Antonio Banderas |  |
| 29. elokuuta | Magic in the Moonlight |  Yhdysvallat | Woody Allen (ohj.) Emma Stone, Colin Firth, Hamish Linklater, Marcia Gay Harden, Jacki Weaver |  |
| 29. elokuuta | Herkullinen elämä |  Yhdysvallat | Lasse Hallström (ohj.) Helen Mirren, Om Puri, Manish Dayal, Charlotte Le Bon |  |
| 29. elokuuta | Jos vielä jään |  Yhdysvallat | R.J. Cutler (ohj.) Chloë Grace Moretz, Mireille Enos, Lauren Lee Smith |  |
| 22. elokuuta | Frank Millerin Sin City: A Dame to Kill For |  Yhdysvallat | Robert Rodriguez, Frank Miller (ohj.) Jessica Alba, Joseph Gordon-Levitt, Michael Madsen |  |
| 5. syyskuuta | Mielensäpahoittaja |  Suomi | Dome Karukoski (ohj.) Antti Litja, Petra Frey, Iikka Forss, Mari Perankoski, Viktor Drevitski, Kari Ketonen, Mikko Neuvonen, Bruno Puolakainen, Janne Reinikainen, Alina Tomnikov |  |
| 12. syyskuuta | Miss Julie |  Norja |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Elokuvavuosi 2014 Internet Movie Databasessa (englanniksi)
Juntunen, Laura & Lagus, Iiris: Suomalainen televisiotarjonta 2014. Määritä julkaisija! Liikenne- ja viestintäministeriön julkaisuja 10/2015.  ISBN 978-952-243-460-9.  Teoksen verkkoversio.
Vladimir Galuzin

Vladimir Vasiljevitš Galuzin (ven. Влади́мир Васи́льевич Галу́зин; s. 11. kesäkuuta 1956 Rubtsovsk) on venäläinen oopperalaulaja, joka on äänialaltaan tenori.
Galuzin valmistui Novosibirskin konservatoriosta vuonna 1984. Hän toimi 1980-luvulla solistina Novosibirskin operettiteatterissa ja Novosibirskin ooppera- ja balettiteatterissa. 1990-luvun alussa hän liittyi solistina Mariinski-teatteriin. Galuzin sai venäläisen Casta Diva -palkinnon esiintymisestään Germanin roolissa Pjotr Tšaikovskin Patarouvassa vuonna 1999. Hän on tulkinnut rooleja myös muiden muassa Modest Musorgskin, Nikolai Rimski-Korsakovin, Sergei Prokofjevin, Dmitri Šostakovitšin, Giuseppe Verdin, Giacomo Puccinin ja Ruggero Leoncavallon oopperoissa. Galuzin on esiintynyt vierailevana taiteilijana lukuisissa Euroopan sekä Yhdysvaltain oopperataloissa ja vieraillut kansainvälisillä festivaaleilla.
Galuzin sai Venäjän kansantaiteilijan arvonimen vuonna 2007. Hänelle myönnettiin Bukarestin kansallisen musiikkiyliopiston kunniatohtorin arvo.
Wakaba (1906)

| Wakaba / 若葉 |
| --- | --- |

Aluksen vaiheet
Rakentaja:  Yokosukan laivastoarsenaali
Kölinlasku:  20. toukokuuta 1905
Laskettu vesille:  25. marraskuuta 1905
Palveluskäyttöön:  28. helmikuuta 1906
Poistui palveluskäytöstä:  1. huhtikuuta 1928
Loppuvaihe:  romutettu
Tekniset tiedot
Uppouma:  460 t
Pituus:  72 m
Leveys:  6,57 m
Syväys:  1,8 m
Koneteho:  6 000 ihp
Nopeus:  29 solmua
Miehistöä:  70
Aseistus
Aseistus:  2 × QF 12 naulan 12 cwt -laivatykki 4 × 8 cm/28 -tykkiä 2 × 18" torpedoputkea
Wakaba (jap. 若葉) oli keisarillisen Japanin laivaston 1906 valmistunut Kamikaze-luokan torpedovenehävittäjä.
Valmistus

Alus tilattiin osana vuoden 1904 hankintoja Yokosukan laivastontelakalta, missä köli laskettiin 20. toukokuuta 1905. Alus laskettiin vesille vielä saman vuoden lopulla 25. marraskuuta ja valmistui 28. helmikuuta 1906.
Palvelus

Alus luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi. Se poistettiin alusluettelosta 1. huhtikuuta 1928 ja romutettiin.
Wilhelm List

Wilhelm List
Siegmund Wilhelm List (14. toukokuuta 1880 – 17. elokuuta 1971) oli saksalainen toisessa maailmansodassa palvellut sotamarsalkka.
Listin isä oli lääkäri. Liityttyään Saksan armeijaan hän joutui ensimmäiseen maailmansotaan jonka jälkeen hän palveli saksalaisissa Freikorpseina tunnetuissa vapaajoukoissa. Myöhemmin List palveli Weimarin tasavallan Reichswehrissä kohoten korkeisiin virkoihin koulutustehtävissä, ja vuonna 1930 hän sai ylennyksen kenraalimajuriksi. Vuonna 1932 List sai jälleen ylennyksen, tällä kertaa kenraaliluutnantiksi. Adolf Hitlerin päästyä valtaan aiemmin kansallissosialistisen puolueen pidätyksiin osallistunut List varoi vaarantamasta sotilasuraansa eikä enää noussut kansallissosialisteja vastaan 1930-luvulla.
Saksan liitettyä Itävallan itseensä List komensi Itävallassa toiminutta armeijaryhmää. Myöhemmin hän osallistui myös Sudeettimaan ja Tšekkoslovakian miehittämiseen. Vuonna 1939 kenraalieverstiksi ylennyksen saanut List komensi 14. armeijaa Puolan offensiivissa. Listin esimiehenä toimi Gerd von Rundstedt.
Ranskan valtauksessa Listillä oli merkittävä rooli yhtenä tärkeimmistä jalkaväen komentajista. Hänen silloin komentamansa 12. armeija eteni jalkaväeksi erittäin nopeasti, ja sotaretken loppupuolen kenraali Heinz Guderian palveli hänen alaisuudessaan. Kunnianosoituksena menestyksestä Hitler ylensi Listin sotamarsalkaksi 10. toukokuuta 1940. Seuraavana vuonna List palveli myös Balkanin sotaretkellä osallistuen Jugoslavian ja Kreikan valtaukseen. Lokakuussa 1941 hänet kuitenkin määrättiin Balkanilta muihin tehtäviin.
Heinäkuussa 1942 List kutsuttiin uudelleen palvelukseen, tällä kertaa Neuvostoliiton rintaman eteläosassa. Tavoitteenaan vallata Taka-Kaukasian öljykentät Listin joukot etenivät Kaukasian lävitse. Saksan joukot kuitenkin kohtasivat vuoden 1942 offensiivinsa loppuvaiheessa vakavia ongelmia ja hyökkäys tyrehtyi. Tyytymättömänä tuloksiin Adolf Hitler erotti Listin 9. syyskuuta. Lopun sotaa List vietti kotonaan.
Wilhelm List (vas.) ja Walter Kuntze jaloittelevat vankilan pihalla
Sodan jälkeen List tuomittiin sotarikoksista, muun muassa juutalaisten joukkomurhan edesauttamisesta elinkautiseen vankeusrangaistukseen. Huonon terveyden vuoksi hän kuitenkin sai armahduksen vuonna 1952. Vankilasta pääsyn jälkeen hänen terveytensä kohentui ja hän eli vielä 19 vuotta ennen kuolemaansa 1971.
Walk

| ”Walk” Pantera |
| --- | --- | --- |

Singlen tiedot
 Albumilta: Vulgar Display of Power
 Julkaistu: 1992
 Tuottaja(t): Terry Date
 Tyylilaji: groove metal
 Kesto: 05.15
 Levy-yhtiö: EastWest
Panteran muut singlet
| ”Mouth for War” 1992 | ”Walk” 1992 | ”I’m Broken” 1994 |
Walk on groove metal-yhtyeen Panteran Vulgar Display of Power pitkäsoiton hittikappale, joka julkaistiin myös singlenä.
"Walk" on Panteran tunnetuimpia kappaleita ja se sisältää tunnetun kitarariffin, joka on hyvin yksinkertainen ja hieman nu metal -tyylinen. Kappale poikkeaa hieman yhtyeen tyylistä, sillä se on hyvin hidastempoinen ja Dimebagin soittama kitarasoolokin on hyvin erikoinen verrattuna muuhun materiaaliin. Kappaleesta tehtiin myös musiikkivideo.
Kappaleessa kerrotaan lähinnä siitä että ystävää pitäisi kunnioittaa eikä puukottaa selkään puhumalla pahaa toisesta selän takana.
Kappaleesta on tehty monia cover-versioita, joista Avenged Sevenfoldin cover julkaistiin singlenä.
Aiheesta muualla

Pantera - Walk (Official Video) YouTubessa
Pantera
| --- | --- |
Studioalbumit::   Metal Magic  Projects in the Jungle  I Am the Night  Power Metal  Cowboys from Hell  Vulgar Display of Power  Far Beyond Driven  The Great Southern Trendkill  Reinventing the Steel 
Muut julkaisut:  Official Live: 101 Proof (live) - The Best of Pantera - Reinventing Hell (kokoelma)
Vojtěch Polák

| Vojtěch Polák |
| --- | --- |

Henkilötiedot
Syntynyt: 27. kesäkuuta 1985 (ikä 39) Ostrov nad Ohří, Tšekkoslovakia
Kansalaisuus:   Tšekki
Jääkiekkoilija
Pelipaikka:  vasen laitahyökkääjä
Maila:  vasen
Pituus:  179 cm
Paino:  87 kg
Pelaajaura
Pääsarjaura:  2000–
Aik. seurat:  HC Karlovy Vary (ČEL) HC Sparta Praha (ČEL) HC Dukla Jihlava (ČEL) Iowa Stars (AHL) Dallas Stars (NHL) HC Třinec (ČEL) Kloten Flyers (NLA) SCL Tigers (NLA) KLH Chomutov (ČEL) HC Davos (NLA) Dinamo Riika (KHL) Ilves (SML) HPK (SML) SaiPa (SML) Severstal Tšerepovets (KHL) Jugra Hanty-Mansijsk (KHL) Admiral Vladivostok (KHL) HC Vítkovice (ČEL) AIK IF (Allsv.)
NHL-varaus:  36. varaus, 2003 Dallas Stars
Vojtěch Polák (s. 27. kesäkuuta 1985 Ostrov nad Ohří, Tšekkoslovakia) on tšekkiläinen jääkiekkoilija. Hän on pelipaikaltaan vasen laitahyökkääjä. Polák suurimmat vahvuudet löytyvät maalintekotaidoista. Hänet on kuitenkin varsinkin nuorempana tunnettu hieman huonompana joukkuepelaajana. Polák on pelannut urallaan ulkomailla myös Pohjois-Amerikassa, Sveitsissä ja Suomessa.